CELEX: 62014TN0211
Language: sk
Date: 2014-04-03 00:00:00
Title: Vec T-211/14: Žaloba podaná 3. apríla 2014 – Klement/ÚHVT – Bullerjan (tvar rúry)

28.7.2014   
            
            
               SK
            
            
               Úradný vestník Európskej únie
            
            
               C 245/16
            
         Žaloba podaná 3. apríla 2014 – Klement/ÚHVT – Bullerjan (tvar rúry)
   (Vec T-211/14)
   2014/C 245/22
   Jazyk, v ktorom bola podaná žaloba: angličtina
   
      Účastníci konania
   
   
      Žalobca: Toni Klement (Dippolddiswalde, Nemecko) (v zastúpení: J. Weiser, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Bullerjan GmbH (Isernhagen-Kirchhorst, Nemecko)
   
      Návrhy
   
   Žalobca navrhuje, aby Všeobecný súd:
   
               —
            
            
               zmenil rozhodnutie prvého odvolacieho senátu Úradu pre harmonizáciu vnútorného trhu (ochranné známky a vzory) z 9. januára 2014 vo veci R 927/2013-1 tak, aby sa vyhovelo odvolaniu, ktoré podal, a aby bola v celom rozsahu vymazaná ochranná známka Spoločenstva č. 3723822,
            
         
               —
            
            
               alternatívne zrušil napadnuté rozhodnutie,
            
         
               —
            
            
               uložil ÚHVT a prípadnému majiteľovi ochrannej známky Spoločenstva/možnému vedľajšiemu účastníkovi konania povinnosť nahradiť trovy tohto konania a trovy odvolacieho konania pred ÚHVT.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na výmaz: trojrozmerná ochranná známka predstavujúca rúru pre tovary triedy 11 – prihláška ochrannej známky Spoločenstva č. 3723822.
   
      Majiteľ ochrannej známky Spoločenstva: ďalší účastník konania pred odvolacím senátom.
   
      Účastník, ktorý sa domáha výmazu ochrannej známky Spoločenstva: žalobca.
   
      Rozhodnutie výmazového oddelenia: zamietnutie návrhu na výmaz.
   
      Rozhodnutie odvolacieho senátu: zamietnutie návrhu na výmaz.
   
      Dôvody žaloby: porušenie článku 51 ods. 1 písm. a) nariadenia č. 207/2009 v spojení s článkom 15 nariadenia o ochrannej známke Spoločenstva.